સુરત સિવિલ હોસ્પિટલમાં નર્સિંગ કવાર્ટર્સ અને ફિઝિયોથેરાપી કોલેજ પાસેની ખુલ્લી જગ્યામાં હાલમાં સ્ટેમસેલ હોસ્પિટલનું નિર્માણકાર્ય શરૂ કરી દેવામાં આવ્યું છે. આ અંગે સિવિલ સુપરિન્ટેન્ડેન્ટ ડો મહેશ વાડેલે જણાવ્યું કે "સિવિલ હોસ્પિટલ કેમ્પસમાં સ્ટેમસેલ હોસ્પિટલનું નિર્માણકાર્ય શરૂ થઇ ચૂક્યું છે. 10 માળની આ હોસ્પિટલ અત્યાધુનિક સુવિધા સાથે નિર્માણ પામશે. આ પ્રોજેકટ માટે સરકારે રૂપિયા 200 કરોડ મંજૂર કર્યા છે, જેમાં રૂપિયા 100 કરોડનો ખર્ચ સ્ટ્રકચર ઊભું કરવા માટે કરાશે અને બાકીના રૂપિયા 100 કરોડ ઈન્સ્ટ્રુમેન્ટ્રસ તેમજ મશીનરી અને જરૂરી ફર્નિચર માટે ખર્ચ કરવામાં આવશે.